CELEX: 62014TN0432
Language: hr
Date: 2014-06-13 00:00:00
Title: Predmet T-432/14: Tužba podnesena 13. lipnja 2014. – Remolcadores Nosa Terra i Hospital Povisa protiv Komisije

4.8.2014   
            
            
               HR
            
            
               Službeni list Europske unije
            
            
               C 253/58
            
         Tužba podnesena 13. lipnja 2014. – Remolcadores Nosa Terra i Hospital Povisa protiv Komisije
   (Predmet T-432/14)
   2014/C 253/78
   Jezik postupka: španjolski
   
      Stranke
   
   
      Tužitelj: Remolcadores Nosa Terra, SA (Vigo, Španjolska); i Hospital Povisa, SA (Vigo) (zastupnik: J. Otero Novas, abogado)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi pobijanu odluku što se tiče povrata koristi koje su, prema izričaju te odluke, stekla društva tužitelji kao sudionici raznih AIU-ova (gospodarskih interesnih udruženja), i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Pobijana odluka u predmetnom postupku ista je ona kao u predmetu T-515/13, Komisija protiv Španjolske.
   U prilog svoje tužbe, tužitelji se temelje na sljedećim činjeničnim navodima:
   
               1.
            
            
               Španjolski sustav financijskog leasinga (SEAF) jest cjelina u kojoj su različite mjere, same po sebi dopuštene ili nedopuštene prema Komisijinom mjerilu, neophodne za sklapanje ugovora o izgradnji brodova sa španjolskim brodogradilištima.
            
         
               2.
            
            
               Iako su izravne koristi, koje Komisija kvalificira kao nedopuštene, dodijeljene sudionicima AIE-ova, cijeli je sustav zamišljen i proveden kako bi se te koristi prenijele svim sudionicima sustava: brodogradilištima, AIE-ovima, brodovlasnicima, organizatorskim bankama i društvima posrednicima u različitim transakcijama.
            
         
               3.
            
            
               Komisija je u svojoj odluci utvrdila obvezu države da izvrši povrat nedopuštenih potpora samo od AIE-ova i nije stavila teret povrata na ostale sudionike sustava.
            
         
               4.
            
            
               Nije obrazloženo zašto se u ovom postupku provodi mogućnost povrata; kao ni zašto je teret povrata isključivo na AIE-ovima.
            
         
               5.
            
            
               Odabir isključivo AIE-ova da snose teret povrata učinjen je zbog razloga koji su različiti od razloga koji opravdavaju dodjeljivanje Komisiji ovlasti nalaganja povrata.